Luettelo Boeing 747:n onnettomuuksista
Luettelo

| Päivämäärä | Paikka | Lentoyhtiö | Versio | Rekisteri | Uhrit/ Koneessa olleet | Lyhyt kuvaus | Viite |
| --- | --- | --- | --- | --- | --- | --- | --- |
| 19700906 6.9.1970 |  Kairo | Pan Am | 747-100 | N752PA | 000 0/0 | Pan Amin lento 93 kaapattiin matkalla Amsterdamista New Yorkiin. Kone lensi Beirutiin, jossa kyytiin nousi lisää kaappareita. Seuraavaksi kone lensi Kairoon, jossa se evakuoitiin heti sen laskeuduttua. Kone räjäytettiin pian sen jälkeen. |  |
| 19730723 23.7.1973 |  Bengasi | Japan Airlines | 747-200B | JA8109 | 001 1/? | Japan Airlinesin lento 404 kaapattiin matkalla Amsterdamista Anchorageen. Yksi kaappareista räjäytti vahingossa itsensä. Kone lensi Dubain ja Damaskoksen kautta Bengasiin, jossa matkustajat ja miehistö vapautettiin ja kone räjäytettiin. |  |
| 19741120 20.11.1974 |  Nairobi | Lufthansa | 747-100 | D-ABYB | 059 59/157 | Lufthansan lennon 540 miehistö unohti avata siipien etureunasolakot ennen lentoonlähtöä. Kone nousi vain vaivoin ilmaan, lensi osittaisessa sakkaustilassa ja osui lopulta maahan kilometrin päässä kiitotiestä. |  |
| 19750612 12.6.1975 |  Bombay | Air France | 747-100 | N28888 | 000 0/394 | Air Francen lennon 193 rengas puhkesi koneen kääntyessä kiitotien päässä. Lähtökiidon aikana toinenkin rengas puhkesi. Kitka sytytti laskutelineen tuleen ja lentoonlähtö keskeytettiin. |  |
| 19760509 9.5.1976 |  Madrid | Iranin ilmavoimat | 747-100F | 5-8104 | 017 17/17 | Iranin ilmavoimien lentoon 48 iski salama, jonka sähkövirta sytytti polttoainetankin tyhjään tilaan kaasuuntuneen polttoaineen. Räjähdys irrotti siiven ja kone syöksyi maahan. |  |
| 19770327 27.3.1977 |  Teneriffa | Pan Am | 747-100 | N736PA | 335 335/396 | Pan Amin lento 1736 rullasi kiitotiellä, kun liian aikaisin lähtökiidon aloittanut KLM:n 747 törmäsi siihen. Kaikki 248 KLM:n koneessa ollutta kuolivat törmäyksessä. |  |
| 19770327 27.3.1977 |  Teneriffa | KLM | 747-200B | PH-BUF | 248 248/248 | KLM:n lento 4805 aloitti lähtökiidon, vaikka Pan Amin 747 oli vielä kiitotiellä. Koneiden törmäyksessä kuoli lisäksi 335 ihmistä Pan Amin koneesta. |  |
| 19780101 1.1.1978 |  Bombay | Air India | 747-200B | VT-EBD | 213 213/213 | Air Indian lennon 855 kapteenin keinohorisontti jumittui kaarroksessa. Koska kapteeni luuli koneen kaartavan, hän käänsi sitä toiseen suuntaan. Kallistuskulman saavutettua 108 astetta kone alkoi laskeutua ja syöksyi lopulta mereen. |  |
| 19801119 19.11.1980 |  Gimpo | Korean Air | 747-200B | HL7445 | 014 14/212 | Korean Airin lento 15 osui maahan 90 metriä ennen kiitotien alkua. Laskutelineet romahtivat ja kone syttyi tuleen. |  |
| 19830804 4.8.1983 |  Karachi | Pan Am | 747-100 | N738PA | 000 0/243 | Pan Amin lento 73 ajautui ulos kiitotieltä miehistön nostettua vahingossa yhden moottorin tehoja jarrutuksen aikana. |  |
| 19830901 1.9.1983 |  Sahalin | Korean Air | 747-200B | HL7442 | 269 269/269 | Korean Airin lento 7 ammuttiin alas sen päädyttyä navigointivirheen vuoksi Neuvostoliiton ilmatilaan. |  |
| 19831127 27.11.1983 |  Madrid | Avianca | 747-200B | HK-2910 | 181 181/192 | Aviancan lento 11 törmäsi navigointivirheen vuoksi vuoreen. |  |
| 19850316 16.3.1985 |  Pariisi | Union de Transports Aériens | 747-300 | F-GDUA | 000 0/0 | Tuhoutui siivouksen aikana syttyneessä tulipalossa. |  |
| 19850623 23.6.1985 | Atlantti | Air India | 747-200B | VT-EFO | 329 329/329 | Air Indian lennon 182 ruumassa räjähti pommi, joka tuhosi koneen. |  |
| 19850812 12.8.1985 |  Takamagahara | Japan Airlines | 747SR | JA8119 | 520 520/524 | Japan Airlinesin lento 123 törmäsi vuoreen, kun seitsemän vuotta aiemmin vaurioitunut painelaipio petti, ja paineistuksen menettäminen vaurioitti koneen ohjausjärjestelmiä. Miehistö sai pidettyä koneen ilmassa yli puoli tuntia, mutta ei enää saanut sitä hallintaansa. |  |
| 19850812 12.8.1985 |  Rio de Janeiro | Air France | 747-200B | F-GCBC | 000 0/282 | Air Francen lennon 91 yhden moottorin tehonsäätövaijeri katkesi koneen laskeutuessa. Moottori kiihtyi täyteen vauhtiin samalla, kun muut moottorit jarruttivat, ja kone ajautui ulos kiitotieltä. |  |
| 19871128 28.11.1987 | Intian valtameri | South African Airways | 747-200M | ZS-SAS | 159 159/159 | South African Airwaysin lennolla 295 syttyi tulipalo sen ollessa Intian valtameren yllä. Paloa ei saatu hallintaan, ja ennen kuin kone ehti laskeutua, palo joko tuhosi koneen, teki siitä ohjauskelvottoman tai vei miehistön toimintakyvyn. |  |
| 19881221 21.12.1988 |  Lockerbie | Pan Am | 747-100 | N739PA | 270 259+11/259 | Pan Amin lennolla 103 räjähti pommi. Kone syöksyi Lockerbien kylään, jossa kuoli 11 ihmistä. |  |
| 19890219 19.2.1989 |  Kuala Lumpur | Flying Tiger Line | 747-200F | N807FT | 004 4/4 | Flying Tiger Linen lento 66 laskeutui liian matalalle ja törmäsi kukkulaan miehistön ymmärrettyä lennonjohdon ohjeen väärin. |  |
| 19900507 7.5.1990 |  Delhi | Air India | 747-200B | VT-EBO | 000 0/215 | Air Indian lennon 132 moottorin kiinnike petti koneen laskeutuessa. Moottori kallistui eteenpäin niin, että sen kuumat pakokaasut sytyttivät siiven tuleen. |  |
| 19910218 18.2.1991 |  Kuwait | British Airways | 747-100 | G-AWND | 000 0/0 | British Airwaysin lento 149 jäi irakilaisjoukkojen haltuun Kuwaitin miehityksessä 2. elokuuta 1990. Kun yhdysvaltalaisjohtoisen liittouman joukot valtasivat maan takaisin, irakilaisjoukot räjäyttivät koneen. |  |
| 19911219 29.12.1991 |  Wanli | China Airlines | 747-200F | B-198 | 005 5/5 | China Airlinesin lennon 358 oikean siiven sisempi moottori irtosi kesken lennon ja törmäsi ulompaan moottoriin irrottaen myös sen. Miehistö menetti koneen hallinnan. |  |
| 19921004 4.10.1992 |  Amsterdam | El Al | 747-200F | 4X-AXG | 043 4+39/4 | El Alin lennon 1862 oikean siiven sisempi moottori irtosi kesken lennon ja törmäsi ulompaan moottoriin irrottaen myös sen. Miehistö sai koneen käännettyä kohti lentokenttää, mutta menetti hallinnan vauhdin hidastuessa. Kone syöksyi maahan ja törmäsi kerrostaloon, jossa kuoli 39 ihmistä. |  |
| 19931104 4.11.1993 |  Brittiläinen Hongkong | China Airlines | 747-400 | B-165 | 000 0/296 | China Airlinesin lennon 605 laskukiito meni huonossa säässä pitkäksi miehistön virheen vuoksi, ja kone ajautui kiitotien pään yli mereen. |  |
| 19951220 20.12.1995 |  New York | Tower Air | 747-100 | N605FF | 000 0/468 | Tower Airin lento 41 ajautui ulos liukkaalta kiitotieltä. Kapteeni ei keskeyttänyt lentoonlähtöä riittävän nopeasti koneen lähdettyä ajatumaan sivulle. |  |
| 19960717 17.7.1996 |  East Moriches | Trans World Airlines | 747-100 | N93119 | 230 230/230 | Trans World Airlinesin lento 800 räjähti lähellä Long Islandin rannikkoa, kun oikosulun aiheuttama kipinöinti sytytti polttoainetankissa olleet huurut. |  |
| 19961112 12.11.1996 |  Charkhi Dadri | Saudi Arabian Airlines | 747-100B | HZ-AIH | 312 312/312 | Saudi Arabian Airlinesin lentoon 763 törmäsi Kazakstan Airlinesin Iljušin Il-76, joka lensi väärällä korkeudella. Myös kaikki 37 ihmistä Il-76:ssa kuolivat onnettomuudessa. |  |
| 19970806 6.8.1997 |  Agana | Korean Air | 747-300 | HL7468 | 228 228/254 | Korean Airin lento 801 törmäsi miehistön virheen vuoksi vuoreen lähestyessään Guamia. |  |
| 19971228 28.12.1997 |  Tyynimeri | United Airlines | 747-100 | N4723U | 001 1/393 | United Airlineslin lento 826 joutui kovaan turbulenssiin, jossa yksi matkustaja kuoli ja useita loukkaantui. Kone päätyi lunastukseen, sillä se oli muutenkin ollut tarkoitus poistaa käytöstä alkuvuonna 1998. |  |
| 19971228 28.12.1997 |  Gimpo | Korean Air | 747-400 | HL7496 | 000 0/395 | Korean Airin lento 8702 ajautui laskukiidossa ulos kiitotieltä lentäjän virheen vuoksi. |  |
| 19981005 5.10.1998 |  Maputo | Linhas Aéreas de Moçambique | 747SP | ZS-SPF | 000 0/66 | Koneen moottori hajosi pian lentoonlähdön jälkeen ja syttyi tuleen. Kone teki pakkolaskun. |  |
| 19990305 5.3.1999 |  Chennai | Air France | 747-200SCDF | F-GPAN | 000 0/5 | Air Francen lento 6745 laskeutui nokkapyörä sisään vedettynä. Kone syttyi tuleen ja tuhoutui. |  |
| 19991222 22.12.1999 |  Great Hallingbury | Korean Air | 747-200SCDF | HL7451 | 004 4/4 | Korean Air Cargon lento 8509 syöksyi maahan pian lähdettyään Lontoon Stanstedin lentoasemalta, kun kapteeni yritti ohjata konetta viallisen keinohorisontin avulla ja menetti asentotajunsa. |  |
| 20001031 31.10.2000 |  Taipei | Singapore Airlines | 747-400 | 9V-SPK | 083 83/179 | Singapore Airlinesin lento 006 yritti miehistön virheen vuoksi lähteä lentoon suljetulta kiitotieltä. Se törmäsi työkoneisiin ja muuhun rakennusvälineistöön, hajosi osiin ja syttyi tuleen. |  |
| 20001105 5.11.2000 |  Pariisi | Cameroon Airlines | 747-200SCD | TJ-CAB | 000 0/203 | Cameroon Airlinesin lennon 70 yksi moottori jäi vahingossa lentoteholle koneen laskeutuessa. Automaattinen jarrutus kytkeytyi pois päältä, ja epätasaisen työntövoiman vaikutuksesta kone ajautui sivuun kiitotieltä. |  |
| 20010823 23.8.2001 |  Kuala Lumpur | Saudi Arabian Airlines | 747-300 | HZ-AIO | 000 0/6 | Saudi Arabian Airlinesin lennolle 3830 lähdössä ollutta konetta rullattiin kahdella moottorilla kohti lähtöporttia. Rullaustien kääntyessä kone jatkoi suoraan eteenpäin sadevesiojaan. Jarruja ja ohjausta hallitsevat hydraulipumput eivät olleet päällä. |  |
| 20011127 27.11.2001 |  Port Harcourt | MK Airlines | 747-200F | 9G-MKI | 001 1/13 | Yhtiön käyntäntöjen vastaisesti lentäneet, huonosti keskenään kommunikoineet lentäjät tekivät virheitä, joiden seurauksena kone osui maahan 700 metriä ennen kiitotien alkua. |  |
| 20020525 25.5.2002 |  Peskadorit | China Airlines | 747-200B | B-18255 | 225 225/225 | China Airlinesin lennolla 611 käytetyn koneen pyrstö oli vaurioitunut vuonna 1980, eikä korjausta ollut tehty kunnolla. Lennon 611 noustessa matkalentokorkeuteen vauriot saivat lopulta koneen hajoamaan osiin ja syöksymään mereen lähellä Peskadoreja. |  |
| 20031129 29.11.2003 |  Lagos | Hydro Air Cargo | 747-200C | ZS-OOS | 000 0/9 | Hydro Air Cargon lento 501 laskeutui suljetulle kiitotielle, osui siellä olleeseen välineistöön ja suistui kiitotieltä. Kiitotietä ei ollut merkitty suljetuksi eikä sulkemisesta ollut tiedotettu kunnolla. |  |
| 20041014 14.10.2004 |  Halifax | MK Airlines | 747-200BSF | 9G-MKJ | 007 7/7 | MK Airlinesin lennon 1602 miehistö unohti rahdin ja polttoaineen lastaamisen jälkeen päivittää koneen painon laskelmiin, ja yritti siksi lentoonlähtöä liian pienellä teholla. Kone nousi hetkeksi ilmaan kiitotien jo loputtua, mutta törmäsi sadan metrin päässä antennin tukirakennelmaan ja syöksyi maahan. |  |
| 20041014 7.11.2004 |  Sharjah | Air Atlanta Icelandic | 747-200SCDF | TF-ARR | 000 0/4 | Lufthansa Cargon lentoa 8457 operoineen koneen laskutelineestä puhkesi rengas kesken lentoonlähdön. Kapteeni päätti keskeyttää lentoonlähdön, vaikka suurin mahdollinen keskeytysnopeutus oli jo ylitetty. Kone ajautui noin 30 metriä kiitotien päästä yli. |  |
| 20050124 24.1.2005 |  Düsseldorf | Atlas Air | 747-200BSF | N808MC | 000 0/3 | Emirates SkyCargon lentoa 8995 operoinut kone ajautui kiitotien päästä yli laskeutuessaan, sillä kovassa lumisateessa jarrutusteho ei ollut odotetunlainen. |  |
| 20050124 24.1.2005 |  Hagåtña | Northwest Airlines | 747-200B | N627US | 000 0/334 | Northwest Airlinesin lento 74 laskeutui nokkapyörä sisään vedettynä. Miehistö huomasi ensimmäisellä lähestymisyrityksellä, että laskutelineiden kanssa oli ongelmia, mutta huonon kommunikoinnin vuoksi luuli toisella yrityksellä kaikkien telineiden olevan alhaalla. |  |
| 20060607 7.6.2006 |  Medellín | Tradewinds International Airlines | 747-200BSF | N922FT | 000 0/5 | Tradewinds International Airlinesin lennolle 444 tuli moottoriongelmia lähtökiidon aikana. Lentoonlähtö keskeytettiin, vaikka suurin keskeytysnopeus oli jo ylitetty. Kone pysähtyi lopulta 150 metriä kiitotien päättymisen jälkeen. Sen nokkapyörä irtosi. |  |
| 20080202 2.2.2008 |  Lomé | Atlas Air | 747-200B | N527MC | 000 0/? | Atlas Airin lennon 14 kyydissä ollut rahti lähti liikkeelle lentoonlähdön aikana ja rikkoi painelaipion. Konetta ei enää korjattu. |  |
| 20080325 25.3.2008 |  Dhaka | Saudi Arabian Airlines | 747-300 | TF-ARS | 000 0/326 | Saudi Arabian Airlinesin lennon 810 oikeaan siipeen tuli laskeutumisen yhteydessä polttoainevuoto. Siipi syttyi tuleen ja tuli tuhosi lopulta koko koneen. |  |
| 20080525 25.5.2008 |  Bryssel | Kalitta Air | 747-200F | N704CK | 000 0/5 | Kalitta Airin lennon 207 moottoriin joutui lintu lähtökiidon aikana. Lentoonlähtö keskeytettiin, vaikka suurin keskeytysnopeus oli jo ylitetty. Kone pysähtyi vasta 300 metriä kiitotien loppumisen jälkeen. |  |
| 20080707 7.7.2008 |  Bogotá | Kalitta Air | 747-200BSF | N714CK | 002 0+2/8 | Centurion Air Cargon puolesta operoidun koneen moottori syttyi tuleen pian lentoonlähdön jälkeen. Miehistö lisäsi muiden moottoreiden tehoa, jolloin yksi niistä vioittui. Korkeuden säilyttäminen ei onnistunut kahdella moottorilla, vaan kone syöksyi maatilalle tuhoten rakennuksen, jossa kuoli kaksi ihmistä. |  |
| 20080803 3.8.2008 |  Bangkok | All Nippon Airways | 747-400D | JA8955 | 000 0/0 | Koneen eturuumassa syttyi tulipalo, kun sitä puhdistettiin huollon jäljiltä. |  |
| 20081027 27.10.2008 |  Bryssel | Cargo B Airlines | 747-200SCDF | OO-CBA | 000 0/6 | Cargo B Airlinesin lennon 3101 käytti vahingossa laskelmissaan lentoonlähtöpainon sijasta tyhjäpainoa, ja niinpä lentoonlähtöä yritettiin liian pienellä teholla. Koneen pyrstö osui kiitotiehen, kun miehistö yritti saada konetta nousemaan ja onnistuikin siinä lopulta. Koneen pyrstö vaurioitui kuitenkin niin pahasti, että kone poistettiin käytöstä. |  |
| 20100717 17.7.2010 |  Kairo | Saudi Arabian Airlines | 747-300M | HS-VAC | 000 0/22 | Saudi Arabian Airlinesin lennon 9302 moottori hajosi lentoonlähdön aikana räjähdysmäisesti. Konetta ei enää korjattu. |  |
| 20100903 3.9.2010 |  Dubai | UPS Airlines | 747-400SCDF | N571UP | 002 2/2 | UPS Airlinesin lennolla 6 syttyi tulipalo. Miehistö yritti palata Dubaihin, mutta ohjaamoon tullut sankka savu esti heitä näkemästä edes mittareitansa. Kapteeni tuupertui lähdettyään hakemaan lisähappea, ja perämies joutui ohjaamaan konetta yksin. Hän menetti lopulta koneen hallinnan laskeutumisyrityksen jälkeen. |  |
| 20110216 16.2.2011 |  Medina | Saudi Arabian Airlines | 747-300 | HZ-AIS | 000 0/277 | Saudi Arabian Airlinesin lento 817 ajautui ulos rullaustieltä ja vajosi hiekkaan. Kone kärsi huomattavia vaurioita eikä sitä enää korjattu. |  |
| 20110728 28.7.2011 | Itä-Kiinan meri | Asiana Airlines | 747-400F | HL7604 | 002 2/2 | Asiana Airlinesin lennolla 991 syttyi tulipalo, joka vaurioitti hallintalaitteita, ja miehistö menetti lopulta koneen hallinnan. |  |
| 20130429 29.4.2013 |  Bagram | National Airlines | 747-400BCF | N949CA | 007 7/7 | National Airlinesin lennon 102 lasti lähti liikkeelle kesken lähtökiidon. Se läpäisi takaosan painelaipion, tuhosi hydraulijärjestelmät ja osui mahdollisesti korkeusvakaimen säätöruuviin. Miehistö ei enää kyennyt ohjaamaan konetta, joka nousi ensin jyrkästi ylös ja syöksyi sitten maahan. |  |
| 20131204 4.12.2013 |  Abuja | Veteran Avia | 747-400BSF | EK74798 | 000 0/6 | Saudian puolesta operoitu kone ajautui ulos kiitotieltä ja päätyi huoltoalueelle. Koneen vasen siipi kärsi jonkin verran vaurioita, mutta konetta ei enää korjattu. |  |
| 20131222 22.12.2013 |  Johannesburg | British Airways | 747-400 | G-BNLL | 000 0/202 | British Airwaysin lento 34 päätyi väärälle rullaustielle, ja koneen siipi osui rakennukseen. |  |
| 20150319 19.3.2015 |  Aden | Jemenin hallitus | 747SP | 7O-YMN | 000 0/0 | Lentoasemalla seissyt Jemenin presidentin kone tuhoutui militanttiryhmien tulitaistelussa. |  |
| 20150617 17.6.2015 |  Pohjois-Kiina | Delta Air Lines | 747-400 | N664US | 000 0/388 | Delta Air Linesin lento 159 joutui Pohjois-Kiinan yllä rajuun raemyrskyyn ja turbulenssiin, jossa kone vaurioitui korjauskelvottomaksi. |  |
| 20151015 15.10.2015 |  Teheran | Mahan Air | 747-300 | EP-MNE | 000 0/441 | Mahan Airin lennon 1095 moottori hajosi räjähdysmäisesti tuhoten samalla kolme neljästä hydraulijärjestelmästä. Miehistö teki hätälaskun Teheraniin. |  |
| 20170116 16.1.2017 |  Biškek | ACT Airlines | 747-400F | TC-MCL | 039 4+35/4 | Turkish Airlinesin lentoa 6491 operoinut kone syöksyi maahan miehistön yrittäessä ylösvetoa. Koneen hylky putosi lomakylään, jossa kuoli 35 ihmistä. |  |
| 20181107 7.11.2018 |  Halifax | Sky Lease Cargo | 747-400F | N908AR | 000 0/4 | Sky Lease Cargon lennon 4854 laskukiito meni pitkäksi. Kone kulki 200 metriä pitkin ruohoista rinnettä kiitotien päässä ja kärsi pahoja vaurioita. Runko katkesi siipien takaa, ja kaksi moottoria ja laskutelineet repeytyivät irti. |  |